**NOTĂ DE FUNDAMENTARE**

|  |  |
| --- | --- |
| **Secţiunea 1. Titlul actului normativ**  **Hotărâre**  **privind modificarea şi completarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României** | |
| **Secțiunea a 2-a Motivul emiterii actului normativ** | |
| 2.1. Sursa actului  normativ | Inițiativa Ministerului Culturii  În conformitate cu obiectivele Ministerului Culturii, aprobate conform Programului de Guvernare 2023-2024, referitoare la operaționalizarea schemei de ajutor de stat privind sprijinirea industriei cinematografice  Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat c modificările aduse de Regulamentului (UE) nr. 1315 din 23 iunie 2023 de modificare a Regulamentului (UE) nr. 651/2014 |
| 2.2. Descrierea situaţiei actuale | Odată cu adoptarea Hotărârii Guvernului nr. 1250 din 8 decembrie 2023 pentru aprobarea procedurii de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice de către Oficiul de Film şi Investiţii Culturale şi pentru modificarea şi completarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, s-a reușit deblocarea acestei scheme și efectuarea primelor plăți restante de la sesiunile din 2018-2020.  Totodată, Oficiului de Film şi Investiţii Culturale, în calitate de administrator al schemei de ajutor de stat, a analizat procedurile specifice și a formulat propuneri de adaptare a HG nr. 421/2018, pentru asigurarea demarării sesiunii din 2024, în condiții de claritate, eficiență și compatibilitate cu normele europene.  În acest context, au fost formulate o serie de propuneri de eficientizare și clarificare a etapelor procedurii specifice schemei de ajutor de stat.  În primul rând, se are în vedere corectarea, actualizarea unor definiții, prin raportare la dispozițiile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare (în continuare, Regulamentul (UE) nr. 651/2014).  Spre exemplu, în ceea ce privește definiția „întreprinderii în dificultalte”, s-a constatat că versiunea în limba română a Regulamentului (UE) nr. 651/2014 a fost publicată cu erori la articolul 2 punctul 18 litera (a) prima teză și la articolul 2 punctul 18 litera (b) prima teză, referitoare la definiția „întreprinderii în dificultate”, prin trimiterea la formularea „alta decât un IMM care există de cel puţin trei ani”, eroare care schimbă sensul și efectul prevederilor europene și care nu se regăsește în celelalte limbi oficiale în care a fost publicat Regulamentul (UE) nr. 651/2014.  În Jurnalul Oficial al Uniunii Europene L 89/1 Regulamentul (UE) 2021/452 al Comisiei a fost publică o rectificare a versiunii în limba română a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, care vizează articolul 2 punctul 18 litera (a) prima teză și litera (b) prima teză, cu referire la societățile comerciale cu răspundere limitată eligibile, respectiv ”alteledecât un IMM care există de mai puțin de trei ani”:  *„1. Articolul 2 punctul 18 litera (a) prima teză se înlocuiește cu următorul text: „În cazul unei societăți comerciale cu răspundere limitată (*alta decât un IMM care există de mai puțin de trei ani) *sau, în sensul eligibilității pentru ajutor pentru finanțare de risc, un IMM aflat la cel mult șapte ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate.”*  *2 Articolul 2 punctul 18 litera (b) prima teză se înlocuiește cu următorul text: „În cazul unei societăți comerciale în care cel puțin unii dintre asociați au răspundere nelimitată pentru creanțele societății (*alta decât un IMM care există de mai puțin de trei ani) *sau, în sensul eligibilității pentru ajutor pentru finanțare de risc, un IMM aflat la cel mult șapte ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate.”*  Această erată nu apare consolidată alături de versiunea republicată a Regulamentului (UE) nr. 651/2014, iar eroarea de traducere a fost perpetuată în legislația subsecventă. Prin preluarea traducerii eronate, se ajunge la situația aplicării unor norme neconforme Regulamentului (UE) nr. 651/2014.  Având în vedere aceste considerente, se impune modificarea dispozițiilor art. 2 din Hotărârea de Guvern nr. 421/2018, pentru a reda traducerea corectată a Regulamentului (UE) nr. 651/2014.  Perioada de aplicare a Regulamentului (UE) nr. 651/2014 a fost prelungită până la data de 31 decembrie 2026, conform Regulamentului (UE) nr. 1315 din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat şi a Regulamentului (UE) 2022/2473 de declarare a anumitor categorii de ajutoare acordate întreprinderilor care îşi desfăşoară activitatea în producţia, prelucrarea şi comercializarea produselor pescăreşti şi de acvacultură ca fiind compatibile cu piaţa internă, în aplicarea articolelor 107 şi 108 din tratat.  De asemenea, având în vedere perioada lungă de aplicare a regulamentului menţionat de la adoptarea sa în 2014, în combinaţie cu nivelurile actuale ridicate ale inflaţiei, dispozițiile Regulamentului (UE) nr. 651/2014 au fost modificate, în sensul majorării pragurilor de notificare şi valorilor maxime ale ajutoarelor pentru producția de opere audiovizuale exceptate de la obligația de notificare a Comisiei Europene, de la 50 de milioane EUR anual la 55 de milioane de EUR anual.  Conform art. 3 alin. (2) și (5) din Hotărârea Guvernului nr. [421/2018](file:///C:\Users\Cultura\sintact%204.0\cache\Legislatie\temp328422\00194247.htm), cu modificările și completările ulterioare, bugetul maxim al schemei de ajutor de stat pentru producția de opere audiovizuale pe teritoriul României, în perioada 2018 – 2024, este de 1.200 milioane lei, respectiv echivalentul a aproximativ 241,33 milioane EUR, iar bugetul anual maxim al schemei este de 233 milioane lei, echivalentul sumei de aproximativ 46,86 milioane EUR.  Momentul față de care se calculează bugetul maxim anual este, conform dispozițiilor art. 2 lit. e) din Hotărârea Guvernului nr. [421/2018](file:///C:\Users\Cultura\sintact%204.0\cache\Legislatie\temp328422\00194247.htm), data semnării Acordului de finanţare, în baza hotărârii adoptate de Comisia de Film în România prin care a fost aprobată cererea de finanţare.  În România, schema de ajutor de stat pentru producția de opere audiovizuale reglementată de Hotărârea Guvernului nr. [421/2018](file:///C:\Users\Cultura\sintact%204.0\cache\Legislatie\temp328422\00194247.htm) a înregistrat un blocaj în perioada 2020 – 2023, fiind transferată către furnizorul Ministerul Culturii, prin administratorul Oficiul de Film și Investiții Culturale, potrivit dispozițiilor art. 5 din Ordonanța de Urgență a Guvernului nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România.  Ca urmare a finalizării verificării administrative a documentației preluate de Oficiul de Film și Investiții Culturale de la Ministerul Antreprenoriatului și Turismului, Ministerul Culturii a publicat, la data de 18 ianuarie 2024, situația sintetică a proiectelor depuse în sesiunile de apel de proiecte din anii 2018, 2019 și 2020.  Din bugetul total al schemei de ajutor de stat, de 1.200 milioane lei, în perioada 2018 - 2023 au fost semnate 82 de acorduri de finanțare, în valoare totală de 363.880.211,61 lei credite de angajament, reprezentând numai 30.3 % din bugetul total alocat acestui program.  Suplimentar față de aceste proiecte, 33 de cereri de finanțare depuse în perioada 2018 – 2023 nu au fost soluționate până în prezent ori, deși au fost aprobate, nu s-au semnat acordurile de finanțare. Acestea se află în etapa de analiză și soluționare, în cadrul Oficiului de Film și Investiții Culturale, începând cu luna ianuarie 2024.  Bugetul total necesar a fi alocat în anul 2024 în bugetul administratorului schemei de ajutor de stat, Oficiul de Film și Investiții Culturale, pentru semnarea acordurilor de finanțare aferente acestor 33 de cereri de finanțare, este de 221.797.302,68 lei.  În consecință, această valoare considerabilă a restanțelor acumulate în gestionarea schemei de ajutor de stat în perioada 2018 – 2023 aferente cererilor de finanțare pentru care nu au fost semnate încă acordurile de finanțare, care este aproape egală cu valoarea bugetului maxim anual reglementat în prezent de art. 3, alin. (2) din H.G. nr. 421/018 (233 milioane lei), face imposibilă deschiderea unei sesiuni de apel de proiecte în anul 2024.  Pentru concretizarea efectelor pozitive în economie ale acestui program de atragere a investițiilor, este necesară finalizarea analizării și decontării proiectelor restante, în paralel cu deschiderea, în cel mai scurt timp posibil, unei sesiuni de apel de proiecte în anul 2024 și continuarea acesteia pe parcursul anilor 2025 și 2026.  Astfel, pot fi atrase în România investiții noi în producția de opere audiovizuale și sectoarele conexe, inclusiv în transporturi și HoReCa, care vor determina efecte pozitive în economie și în creșterea competitivității acestui sector cultural pe plan internațional.  Pentru a evita ca restanțele acumulate cu privire la proiectele depuse în anii 2018, 2019 și 2020 să afecteze și pe viitor potențialul României de a atrage proiecte noi de producție, în vederea atingerii obiectivelor schemei de ajutor de stat și în scopul maximizării valorii investițiilor directe domeniul producției operelor audiovizuale și domeniilor conexe în România în perioada 2024 – 2026, în lumina dispozițiilor Regulamentului (UE) nr. 651/2014, cu modificările și completările ulterioare, se impune prelungirea duratei de aplicabilitate a H.G. nr. 421/2018, cu modificările și completările ulterioare, până la data de 31 decembrie 2026, precum și majorarea bugetului maxim anual al schemei de ajutor de stat până la contravaloarea în lei a sumei de 55 milioane EUR anual, în limita bugetului maxim al schemei de ajutor de stat de 1.200 milioane lei. |
| 2.3. Schimbări preconizate | Durata de derulare a schemei de ajutor de stat se prelungește până la data de 31 decembrie 2026, cu posibilitate de prelungire ulterioară, în acord cu dispozițiile Regulamentului (UE) nr. 651/2014, cu modificările şi completările ulterioare, şi a prevederilor Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.  Bugetul anual maxim al schemei se modifică la 273,6 milioane lei, reprezentând echivalentul a aproximativ 55 milioane euro, fără a fi modificat bugetul maxim al schemei de ajutor de stat, care rămâne la valoarea de 1.200 milioane lei.  Bugetul prezentei scheme de ajutor de stat se alocă de către Ministerul Culturii în bugetul Oficiului de Film şi Investiţii Culturale.  Se pot încheia acorduri de finanţare în baza prezentei scheme până la data de 31 decembrie 2026, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă de ajutor de stat.  Plata ajutorului de stat se efectuează în perioada 2018-2028, acoperind, pentru proiectele depuse începând cu anul 2024, maximum 30% din cheltuielile eligibile pentru producţia de opere audiovizuale eligibile, efectuate pe teritoriul României, în baza acordurilor de finanţare încheiate, în limita creditelor bugetare aprobate anual prin legea bugetului de stat pentru această schemă de ajutor de stat.  Procentul ajutorului de stat aplicabil proiectelor depuse în perioada 2018 – 2020 vor fi cele aplicabile potrivit legislației aplicabile la momentul depunerii cererii de finanțare.  Bugetul maxim al schemei de ajutor de stat rămâne 1.200.000 mii lei, respectiv echivalentul a aproximativ 241,33 milioane euro, defalcat astfel:  a) credite de angajament pentru emiterea de acorduri pentru finanţare pentru perioada 2018-2026;  b) credite bugetare pentru plata ajutorului de stat pentru perioada 2018-2028.  Totodată, intervenția legislativă vizează luarea de măsuri pentru punerea eficientă în aplicare a schemei de ajutor de stat, prin:   * actualizarea unor definiții de la art. 2, pentru corelarea cu traducerea corectată a Regulamentului (UE) nr. 651/2014 și pentru a reflecta etapele și actele administrative specifice schemei de ajutor de stat, * detalierea procedurii aplicabile pentru sesiunea de apel de proiecte deschisă în anul 2024, * actualizarea unor dispoziții privind pragul de notificare, * modificarea dispozițiilor privind revocarea certificatului de eligibilitate și a acordului de finanţare, * modificarea unor prevederi referitoare la regulile privind transparența, monitorizare și raportarea. |
| 2.4. Alte informații | Nu au fost identificate. |

**Secțiunea a 3-a**

**Impactul socio-economic al actului normativ**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Studiile privind efectele implementării unor programe de atragere a investițiilor în domeniul producției operelor audiovizuale relevă[[1]](#footnote-1):   1. o creștere imediată a nivelurilor de producție, până la utilizarea la capacitate maximă a infrastructurii naționale de producție audiovizuală; 2. sectoare de film mai mari (ca pondere din PIB) decât țările fără stimulente în vigoare. În medie, producția cheltuiește în producții de film cuprinde 0,06% din PIB pentru țările cu programe de stimulente în vigoare, comparativ cu doar 0,01% pentru țări fără niciun stimulent. 3. creșterea cheltuielilor de producție este cea mai puternică în țările care au stimulente fiscale, cu aproximativ 9% comparativ cu 4 % pentru țările fără nicio schemă în vigoare; 4. creșterea numărului de producții și coproducții internaționale atrase, inclusiv de origine americană; 5. creșterea numărului angajaților din sectoarele de producție și post-producție audiovizală; 6. atragerea de investiții străine directe în infrastructura specifică industriei și domeniilor conexe.   La data prezentei, România este singura țară din Europa care nu derulează un program de atragere a investițiilor în domeniul producției de opere audiovizuale. Pe fondul dezvoltării accelerate a acestui sector, infrastructura și capacitatea de producție a statelor membre ale Uniunii Europene este rezervată în integralitate, până la finalul anului 2024.  Cele 32 de proiecte aprobate în baza H.G. nr. 421/2018 în sesiunile 2018, 2019 și 2020 și pentru care au fost depuse cereri de plată au adus investiții în sectorul producției de opere audiovizuale de peste 490.000.000 lei.  Reluarea programului de atragere a investițiilor în domeniul producției de opere audiovizuale reglementat de H.G. nr. 421/2018 și continuarea sa până la finalul anului 2026 va duce în mod imediat la creșterea investițiilor în domeniul producției de opere audiovizuale, atât din partea investitorilor români, cât și a numeroșilor producători din statele europene și din Statele Unite ale Americii. Aceștia și-au exprimat intenția de a produce în România, numai în anul 2024, filme și seriale având bugete totale de peste 200 mil. EUR, ce vor determina creșterea veniturilor realizate la bugetul de stat din impozite directe și indirecte.  Pe lângă impactul fiscal direct, sunt relevante și efectele indirecte asupra producției și ocupării forței de muncă – care decurg din lanțul de aprovizionare al industriilor – și cele ale impactul indus - rezultat ca urmare a folosirii veniturilor celor angajați direct și indirect în aceste industrii pentru a cumpăra alte bunuri și servicii.  Derularea unui număr mai mare de proiecte de producție pe teritoriul României va duce dezvoltarea tuturor categoriilor profesionale implicate în producția unei opere audiovizuale eligibile, oferind noi locuri de muncă pentru cetățenii români și oportunități de revenire în țară a celor forțați să își desfășoare activitatea în alte state.  Producția operelor audiovizuale pe teritoriul României conduce și la promovarea imaginii țării în străinătate, atât în mediul investițional, cât și pe latura de turism. |
| 3.2. Impactul social |  |
| 3.3. Impactul asupra drepturilor şi libertăţilor fundamentale ale omului | Nu este cazul |
| 3.4. Impactul macroeconomic  3.4.1 Impactul asupra economiei şi asupra  principalilor indicatori macroeconomici  3.4.2. Impactul asupra mediului concurenţial şi domeniului ajutoarelor de stat | Nu este cazul |
| 3.5. Impactul asupra mediului de afaceri | Nu este cazul |
| 3.6. Impactul asupra mediului înconjurător | Nu este cazul |
| 3.7. Evaluarea costurilor şi beneficiilor din  perspectiva inovării şi digitalizării | Nu este cazul |
| 3.8. Evaluarea costurilor şi beneficiilor din  perspectiva dezvoltării durabile | Nu este cazul |
| 3.9. Alte informații | Nu au fost identificate. |

|  |  |  |  |  |  |  |
| --- | --- | --- | --- | --- | --- | --- |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani), inclusiv informaţii cu privire la cheltuieli şi venituri** | | | | | | |
| Indicatori | Anul curent | Următorii 4 ani | | | | Media pe cinci ani |
| * mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din  care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor  bugetare |  |  |  |  |  |  |
| 4.5. Propuneri pentru a compensa reducerea veniturilor  bugetare |  |  |  |  |  |  |
| 4.6. Calcule detaliate privind fundamentarea modificărilor  veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a  căror adoptare atrage majorarea cheltuielilor bugetare, a  următoarelor documente:  a) fişa financiară prevăzută la art. 15 din Legea nr.  500/2002 privind finanţele publice, cu modificările şi  completările ulterioare, însoţită de ipotezele şi  metodologia de calcul utilizată;  b) declaraţie conform căreia majorarea de cheltuială  respectivă este compatibilă cu obiectivele şi priorităţile  strategice specificate în strategia fiscal-bugetară, cu legea  bugetară anuală şi cu plafoanele de cheltuieli prezentate  în strategia fiscal-bugetară. | Actul normativ nu se referă la acest domeniu. | | | | | |
| 4.8. Alte informaţii | Nu au fost identificate. | | | | | |

|  |  |
| --- | --- |
| **Secţiunea a 5-a**  **Efectele actului normativ asupra legislaţiei în vigoare** | |
| 5.1.Măsuri normative necesare pentru aplicarea prevederilor actului normativ.  a) acte normative ce vor fi modificate sau abrogate ca urmare a intrării în vigoare a proiectului de act normativ.  b) acte normative ce urmează a fi elaborate în vederea implementării noilor dispoziţii. | Se modifică Hotărârea Guvernului nr. 421 din 13 iunie 2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, cu modificările și completările ulterioare. |
| 5.2. Impactul asupra legislaţiei în domeniul achiziţiilor publice  a)descrierea impactului legislativ  b)prezentarea normelor cu impact la nivel operaţional/tehnic | Actul normativ nu se referă la acest domeniu. |
| 5.3. Conformitatea actului normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act  normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Durata de derulare a schemei de ajutor de stat se prelungește până la data de 31 decembrie 2026, cu posibilitate de prelungire ulterioară, cu respectarea Regulamentului (UE) nr. 651/2014, cu modificările şi completările ulterioare, şi a prevederilor Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.  Bugetul anual maxim al schemei se modifică la 273,4 milioane lei, reprezentând echivalentul a aproximativ 55 milioane euro, fără a fi modificat bugetul maxim al schemei de ajutor de stat, care rămâne la valoarea de 1.200 milioane lei.  Se pot încheia acorduri de finanţare în baza prezentei scheme până la data de 31 decembrie 2026, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă de ajutor de stat.  Plata ajutorului de stat se efectuează în perioada 2018-2028, acoperind maximum 45% din cheltuielile eligibile pentru producţia de opere audiovizuale eligibile, efectuate pe teritoriul României, în baza acordurilor de finanţare încheiate, în limita creditelor bugetare aprobate anual prin legea bugetului de stat pentru această schemă de ajutor de stat.  Bugetul maxim al schemei de ajutor de stat rămâne 1.200.000 mii lei, respectiv echivalentul a aproximativ 241,33 milioane euro, defalcat astfel:  a)credite de angajament pentru emiterea de acorduri pentru finanţare pentru perioada 2018-2026;  b)credite bugetare pentru plata ajutorului de stat pentru perioada 2018-2028. |
| 5.4. Hotărâri ale Curţii de Justiţie a Uniunii Europene | Actul normativ nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Actul normativ nu se referă la acest domeniu. |
| 5.6. Alte informaţii | Nu au fost identificate. |

|  |  |
| --- | --- |
| **Secţiunea a 6-a**  **Consultările efectuate în vederea elaborării actului normativ** | |
| 6.1. Informaţii privind neaplicarea procedurii de participare la elaborarea actelor normative | Nu este cazul |
| 6.2. Informaţii privind procesul de consultare cu organizaţii neguvernamentale, institute de  cercetare şi alte organisme implicate |  |
| 6.3. Informaţii despre consultările organizate cu autorităţile administraţiei publice locale | Nu e cazul. |
| 6.4. Informaţii privind puncte de vedere/opinii emise de organisme consultative constituite prin acte normative | -- |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ urmează a fi avizat de către Consiliul Concurenţei, Consiliul Legislativ. |
| 6.6. Alte informaţii | Nu au fost identificate. |

|  |  |
| --- | --- |
| **Secţiunea a 7-a**  **Activităţi de informare publică privind elaborarea şi implementarea actului normativ** | |
| 7.1.Informarea societăţii civile cu privire la elaborărea actului normativ | Prezentul act normativ a îndeplinit procedura prevăzută de Legea nr. 52/2003 privind transparența decizională în administrația publică, republicată, fiind afişat pe site-ul MC în data de……………………….. |
| 7.2.Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Nu este cazul . |
| 7.3. Alte informaţii | Nu au fost identificate. |

|  |  |
| --- | --- |
| **Secţiunea a 8-a**  **Măsuri privind implementarea, monitorizarea şi evaluarea actului normativ** | |
| 8.1. Măsurile de punere în aplicare a actului normativ | Nu au fost identificate. |
| 8.2. Alte informaţii | Nu au fost identificate. |

Faţă de cele prezentate mai sus, a fost elaborat prezentul **proiect de Hotărâre privind** modificarea şi completarea Hotărârii Guvernului nr. [421/2018](file:///C:\Users\Cultura\sintact%204.0\cache\Legislatie\temp133536\00194247.htm) pentru instituirea unei scheme de ajutor de stat privind sprijinirea producţiei de opere audiovizuale pe teritoriul României, pe care îl supunem spre adoptare Guvernului.

**RALUCA TURCAN,**

**MINISTRUL CULTURII**

**AVIZAT:**

|  |  |
| --- | --- |
| **MARCEL - IOAN BOLOȘ,**  **MINISTRUL FINANȚELOR**  **MARIAN NEACȘU,**  **VICEPRIM-MINISTRU**  **ALINA-ȘTEFANIA GORGHIU,**  **MINISTRUL JUSTIȚIEI** | |
|  |  |

1. Observatorul European al Sectorului Audiovizual - *Impact analysis of fiscal incentive schemes supporting film and audiovisual production in Europe*, Strasbourg, 2014, <https://rm.coe.int/impact-analysis-of-fiscal-incentive-schemes-supporting-film-and-audiov/16808e4506> [↑](#footnote-ref-1)