**TABEL COMPARATIV**

|  |  |
| --- | --- |
| **FORMA ÎN VIGOARE A HG NR. 421/2018** | **FORMA PROPUSĂ** |
| **HOTĂRÂRE nr. 421 din 13 iunie 2018 pentru instituirea unei scheme de ajutor de stat privind sprijinirea producţiei de opere audiovizuale pe teritoriul României** |  |
| Având în vedere prevederile:  - Regulamentului (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm) al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din [**tratat**](file:///C:\Users\Admin\sintact%204.0\cache\Legislatie\temp460730\12040871.htm), publicat în Jurnalul Oficial al Uniunii Europene, seria L, nr. 187, cu modificările şi completările ulterioare1;  1Regulamentul (UE) nr. [**1.084/2017**](file:///C:\Users\Admin\sintact%204.0\cache\Legislatie\temp460730\12048214.htm) de modificare a Regulamentului (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm) în ceea ce priveşte ajutoarele pentru infrastructurile portuare şi aeroportuare, pragurile de notificare pentru ajutoarele pentru cultură şi pentru conservarea patrimoniului, ajutoarele pentru infrastructurile sportive şi pentru infrastructurile de agrement multifuncţionale, precum şi schemele de ajutoare regionale de exploatare pentru regiunile ultraperiferice şi de modificare a Regulamentului (UE) nr. [**702/2014**](file:///C:\Users\Admin\sintact%204.0\cache\Legislatie\temp460730\12039435.htm) în ceea ce priveşte calcularea costurilor eligibile, publicat în Jurnalul Oficial al Uniunii Europene seria L, nr. 156 din 20 iunie 2017.  - Comunicării Comisiei privind ajutoarele de stat pentru filme şi alte opere audiovizuale, publicată în Jurnalul Oficial al Uniunii Europene, seria C, nr. 332 din 15 noiembrie 2013;  - Ordonanţei Guvernului nr. [**39/2005**](file:///C:\Users\Admin\sintact%204.0\cache\Legislatie\temp460730\00085244.htm) privind cinematografia, aprobată cu modificări şi completări prin Legea nr. [**328/2006**](file:///C:\Users\Admin\sintact%204.0\cache\Legislatie\temp460730\00094894.htm), cu modificările şi completările ulterioare;  - Ordonanţei de urgenţă a Guvernului nr. [**77/2014**](file:///C:\Users\Admin\sintact%204.0\cache\Legislatie\temp460730\00167253.htm) privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. [**21/1996**](file:///C:\Users\Admin\sintact%204.0\cache\Legislatie\temp460730\00176265.htm), aprobată cu modificări şi completări prin Legea nr. [**20/2015**](file:///C:\Users\Admin\sintact%204.0\cache\Legislatie\temp460730\00169129.htm), cu modificările ulterioare,  În temeiul art. 108 din [**Constituţia României**](file:///C:\Users\Admin\sintact%204.0\cache\Legislatie\temp460730\00068397.htm), republicată, şi al art. 1 alin. (1) şi art. 3 alin. (1) pct. 25 şi 29 din Ordonanţa Guvernului nr. [**22/2007**](file:///C:\Users\Admin\sintact%204.0\cache\Legislatie\temp460730\00126086.htm) privind organizarea şi funcţionarea Comisiei Naţionale de Strategie şi Prognoză, republicată, cu modificările şi completările ulterioare, | **În preambul, după prima linie, se introduce o nouă linie cu următorul cuprins:**  **„**- Regulamentul (UE) 2021/452 al Comisiei din 15 martie 2021 de rectificare a versiunii în limba română a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;” |
| **Art. 1**  **(1)** Prezenta hotărâre instituie o schemă transparentă de ajutor de stat exceptată de la obligaţia de notificare către Comisia Europeană, în conformitate cu prevederile art. 54 din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm) al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din [**tratat**](file:///C:\Users\Admin\sintact%204.0\cache\Legislatie\temp460730\12040871.htm), cu modificările şi completările ulterioare, denumită în continuare *schema de ajutor de stat*.  **(2)** Furnizorul prezentei scheme de ajutor de stat este Ministerul Culturii, iar administrator al schemei de ajutor de stat este Oficiul de Film şi Investiţii Culturale, denumit în continuare *Oficiul*.  **(3)** Scopul schemei de ajutor de stat îl reprezintă sprijinirea culturii de film şi producţiei de film în România, constând atât în filme cinematografice, astfel cum sunt definite la art. 1 din Ordonanţa Guvernului nr. [**39/2005**](file:///C:\Users\Admin\sintact%204.0\cache\Legislatie\temp460730\00085244.htm) privind cinematografia, aprobată cu modificări şi completări prin Legea nr. [**328/2006**](file:///C:\Users\Admin\sintact%204.0\cache\Legislatie\temp460730\00094894.htm), cu modificările şi completările ulterioare, cât şi în filme şi seriale de televiziune, precum şi orice alte producţii audiovizuale astfel cum sunt definite în Convenţia Europeană asupra coproducţiilor cinematografice, inclusiv prin atragerea de producţii străine.  **(4)** Prin acordarea ajutoarelor de stat se urmăreşte atingerea următoarelor obiective:  **a)** dezvoltarea cooperării cinematografice europene şi internaţionale;  **b)** susţinerea producătorilor de film, în vederea creşterii producţiei autohtone de film;  **c)**crearea de noi locuri de muncă în industriile creative şi cele conexe;  **d)** promovarea identităţii culturale naţionale, a minorităţilor naţionale din România, a destinaţiilor şi obiectivelor turistice autohtone prin realizarea filmelor şi promovarea în circuitul mondial de valori; **e)** sprijinirea formării profesionale în domeniul industriei filmului. | Nemodificat. |
| **Art. 2**  În sensul prezentei hotărâri, termenii şi expresiile de mai jos au următoarele semnificaţii:  **a) *acord de finanţare*** - act juridic sinalagmatic cu titlu oneros, încheiat între furnizorul schemei şi beneficiar sau, începând cu data de 30 septembrie 2023, între administratorul schemei şi beneficiar, prin care se aprobă spre finanţare, în baza prezentei scheme de ajutor de stat, un proiect eligibil ca urmare a procesului de evaluare şi verificare şi prin care furnizorul/administratorul se obligă să facă plata sumelor eligibile ca urmare a satisfacerii obligaţiilor impuse beneficiarului;  **b) *ajutor de stat*** - orice măsură de sprijin care îndeplineşte criteriile prevăzute la art. 107 alin. (1) din [Tratatul privind funcţionarea Uniunii Europene](file:///C:\Users\Admin\sintact%204.0\cache\Legislatie\temp460730\12040871.htm);  **c) *cheltuieli eligibile*** - costurile totale aferente producţiei de opere audiovizuale eligibile pe teritoriul României, inclusiv costurile aferente îmbunătăţirii accesibilităţii pentru persoanele cu handicap, realizate după data depunerii cererii de finanţare şi care, potrivit prezentei scheme de ajutor de stat, constituie baza de calcul pentru ajutorul de stat ce poate fi acordat, susţinute prin documente justificative clare, specifice şi contemporane cu faptele;  **d) *cheltuieli neeligibile*** - cheltuieli inerente realizării proiectului eligibil, care nu se finanţează prin prezenta schemă de ajutor de stat;  **e) *data acordării ajutorului*** - data semnării Acordului de finanţare în baza hotărârii adoptate de Comisia de Film în România prin care a fost aprobată cererea de finanţare;  **f) *data demarării proiectului*** - data de la care sunt înregistrate de către beneficiar cheltuieli eligibile efectuate pe teritoriul României legate de bugetul producţiei pentru care se solicită prezentul ajutor de stat, beneficiarul având obligaţia de a începe filmările pe teritoriul României nu mai târziu de 9 luni de la data semnării Acordului de finanţare;  **g) *documentar*** - film bazat pe documente, care are drept scop să prezinte fapte reale din viaţă sau date informative dintr-un domeniu de activitate;  **h) *documente justificative*** - documentele necesare în vederea înregistrării în contabilitatea beneficiarului a cheltuielilor realizate în legătură cu implementarea proiectului pe teritoriul României, cerute de dispoziţiile legale aplicabile la momentul efectuării respectivei cheltuieli;  **i) *intensitatea ajutorului*** - valoarea brută a ajutorului exprimată ca procent din costurile eligibile, înainte de deducerea impozitelor şi a altor taxe. Taxa pe valoarea adăugată percepută pentru costurile sau cheltuielile eligibile, care este rambursabilă în temeiul legislaţiei fiscale naţionale aplicabile, nu este luată în considerare la calcularea intensităţii ajutorului şi a costurilor eligibile;  **j) *începerea lucrului la proiectul sau la activitatea respectivă*** - primul angajament ferm, cu caracter juridic obligatoriu, prin care realizarea proiectului în România este ireversibilă. Prospecţiunile preliminare pentru determinarea locaţiei de realizare a proiectului, obţinerea permiselor şi realizarea studiilor nu sunt considerate drept începerea lucrului;  **k) *întreprindere*** - orice entitate care desfăşoară o activitate economică, indiferent de statutul său juridic, de modul în care este finanţată sau de existenţa unui scop lucrativ;  **l) *întreprindere în dificultate*** - o întreprindere care se află în cel puţin una dintre situaţiile următoare:  **(i)** în cazul unei societăţi cu răspundere limitată [alta decât o IMM care există de cel puţin 3 ani sau, în sensul eligibilităţii pentru ajutor pentru finanţare de risc, o IMM care îndeplineşte condiţia prevăzută la art. 21 alin. (3) lit. b) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, şi care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depăşeşte jumătate din capitalul social subscris. În sensul acestei dispoziţii, «societate cu răspundere limitată» se referă în special la tipurile de societăţi comerciale menţionate în anexa I la Directiva [**2013/34/UE**](file:///C:\Users\Admin\sintact%204.0\cache\Legislatie\temp460730\12035964.htm) a Parlamentului European şi a Consiliului din 26 iunie 2023 privind situaţiile financiare anuale, situaţiile financiare consolidate şi rapoartele conexe ale anumitor tipuri de întreprinderi, de modificare a Directivei [**2006/43/CE**](file:///C:\Users\Admin\sintact%204.0\cache\Legislatie\temp460730\12007637.htm) a Parlamentului European şi a Consiliului şi de abrogare a Directivelor [**78/660/CEE**](file:///C:\Users\Admin\sintact%204.0\cache\Legislatie\temp460730\12007653.htm) şi [**83/349/CEE**](file:///C:\Users\Admin\sintact%204.0\cache\Legislatie\temp460730\12007656.htm) ale Consiliului, iar «capital social» include, dacă este cazul, orice capital suplimentar;  **(ii)** în cazul unei societăţi în care cel puţin unii dintre asociaţi au răspundere nelimitată pentru creanţele societăţii [alta decât o IMM care există de cel puţin 3 ani sau, în sensul eligibilităţii pentru ajutor pentru finanţare de risc, o IMM care îndeplineşte condiţia prevăzută la art. 21 alin. (3) lit. b) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, şi care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu aşa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, «o societate comercială în care cel puţin unii dintre asociaţi au răspundere nelimitată pentru creanţele societăţii» se referă în special la acele tipuri de societăţi menţionate în anexa II la Directiva [**2013/34/UE**](file:///C:\Users\Admin\sintact%204.0\cache\Legislatie\temp460730\12035964.htm);  **(iii)** atunci când întreprinderea face obiectul unei proceduri colective de insolvenţă sau îndeplineşte criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi;  **(iv)** atunci când întreprinderea a primit ajutor pentru salvare şi nu a rambursat încă împrumutul sau nu a încetat garanţia ori a primit ajutoare pentru restructurare şi face încă obiectul unui plan de restructurare;  **(v)** în cazul unei întreprinderi care nu este o IMM, atunci când, în ultimii 2 ani:  1.raportul datorii/capitaluri proprii al întreprinderii este mai mare de 7,5; şi  2.capacitatea de acoperire a dobânzilor calculată pe baza EBITDA se situează sub valoarea 1,0;  **m) *întreprinderi mici şi mijlocii sau IMM-uri*** - întreprinderile care îndeplinesc criteriile prevăzute în anexa I la Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare;  **n) *miniserie*** - operă audiovizuală structurată în episoade, alta decât serialul, sitcomul şi telenovela, destinată a fi difuzată prin satelit, cablu sau internet, care înfăţişează fapte de viaţă sau spune o poveste într-un număr de maximum 8 episoade, fiecare episod având o durată de maximum 60 de minute;  **o) *obligaţie de teritorializare a cheltuielilor*** - obligaţia impusă beneficiarilor de către administratorul schemei de ajutor de a cheltui o sumă minimă şi/sau de a desfăşura un nivel minim de activitate de producţie pe teritoriul României, cu respectarea prevederilor art. 54 alin. (4) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare;  **p) *proiect eligibil*** - ansamblul activităţilor de producţie a unei opere audiovizuale eligibile pe teritoriul României, care poate include toate sau numai unele din etapele de pregătire, filmare principală, postproducţie;  **q) *serial*** - operă audiovizuală structurată în episoade, alta decât miniseria, sitcomul şi telenovela, destinată a fi difuzată prin satelit, cablu sau internet pe parcursul mai multor sezoane, cu arc narativ care se închide la finalul fiecărui sezon, având o durată de maximum 600 de minute sau 10 episoade pe sezon, cu o frecvenţă de maximum 1 sezon pe an şi cel puţin 12 luni calendaristice între sezoane;  **r) *sitcom*** - operă audiovizuală realizată în proporţie de 80% într-un platou de filmare în faţa unei audienţe live sau înregistrate şi a unor decoruri limitate ca număr, multicameră, respectiv filmare simultană cu maximum 3 camere, cu o durată de cel mult 30 de minute, al cărei scenariu nu are fir epic ce se dezvoltă pe mai multe episoade şi care înfăţişează situaţii comice ale unor personaje cu tipare predefinite neevolutive şi pentru care producţia unui episod nu necesită mai mult de 2 zile de filmare;  **s) *telenovelă*** - operă audiovizuală destinată a fi difuzată pe un canal de televiziune cu o frecvenţă de cel puţin 3 ori pe săptămână, cu o durată de cel mult 60 de minute, care înfăţişează fapte de viaţă şi relaţiile sufleteşti ale unui număr mare de personaje, în mod esenţial melodramatic, al cărei scenariu prezintă un fir epic continuu, fără finalitate, care se desfăşoară pe parcursul mai multor episoade (minimum 80). Un sezon conţine până la 20 de episoade şi perioada de timp dintre începutul unui sezon şi începutul următorului trebuie să fie de minimum 12 luni;  **ş) *parodie*** - film de parodie - creaţia care preia motive şi mijloace artistice dintr-o altă creaţie sau imită parţial o altă operă sau realitatea pentru a reda un efect comic. Procedeul predilect al parodiei este ironia;  **t) *proiect*** - ansamblul de activităţi specifice producţiei unei opere audiovizuale eligibile conform prezentei scheme de ajutor de stat;  **ţ) *produs cultural*** - operă audiovizuală care este produs finit al unor lucrări artistice şi tehnice specifice domeniului, care este considerată eligibilă conform prevederilor prezentei hotărâri şi îndeplineşte condiţiile minime conform testului cultural. | **La articolul 2, literele a) ,f), l) şi m se modifică și vor avea următorul cuprins:**  „**a)** ***acord de finanţare*** - act juridic sinalagmatic cu titlu oneros, încheiat între furnizorul schemei şi beneficiar sau, începând cu data de 30 septembrie 2023, între administratorul schemei şi beneficiar, în baza hotărârii adoptate Comisia de Film în România ca urmare a procesului de evaluare şi verificare a unei cereri de finanțare, prin care se aprobă spre finanţare în baza prezentei scheme de ajutor de stat un proiect eligibil şi prin care furnizorul/administratorul se obligă să facă plata sumelor eligibile ca urmare a satisfacerii obligaţiilor impuse beneficiarului;  **f) *data demarării proiectului*** - data de la care sunt înregistrate de către beneficiar cheltuieli eligibile efectuate pe teritoriul României legate de bugetul producţiei pentru care se solicită prezentul ajutor de stat, beneficiarul având obligaţia de a demara proiectul pe teritoriul României în termen de maxim 60 de zile calendaristice de la data emiterii Certificatului de eligibilitate și de a începe filmările pe teritoriul României nu mai târziu de 9 luni de la data emiterii Certificatului de eligibilitate;  **l) *întreprindere în dificultate*** - înseamnă o întreprindere care se află în cel puţin una din situaţiile următoare:  ***i)*** În cazul unei societăţi comerciale cu răspundere limitată [alta decât un IMM care există **de mai puţin de 3 ani**], atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depăşeşte jumătate din capitalul social subscris. În sensul acestei dispoziţii, «societate cu răspundere limitată» se referă în special la tipurile de societăţi comerciale menţionate în anexa I la Directiva 2013/34/UE a Parlamentului European şi a Consiliului (\*5), iar «capital social» include, dacă este cazul, orice capital suplimentar.  ***ii)*** În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care **există de mai puţin de trei ani**, atunci când mai mult de jumătate din capitalul propriu aşa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, «o societate comercială în care cel puţin unii dintre asociaţi au răspundere nelimitată pentru creanţele societăţii» se referă în special la acele tipuri de societăţi menţionate în anexa II la Directiva 2013/34/UE.  ***iii)*** Atunci când întreprinderea face obiectul unei proceduri colective de insolvenţă sau îndeplineşte criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.  ***iv)*** Atunci când întreprinderea a primit ajutor pentru salvare şi nu a rambursat încă împrumutul sau nu a încetat garanţia sau a primit ajutoare pentru restructurare şi face încă obiectul unui plan de restructurare.  ***v)*** În cazul unei întreprinderi care nu este un IMM, atunci când, în ultimii doi ani:  1.raportul datorii/capitaluri proprii al întreprinderii este mai mare de 7,5; şi  2.capacitatea de acoperire a dobânzilor calculată pe baza câștigului înainte de dobânzi, rate, depreciere și amortizare – EBITDA, se situează sub valoarea 1,0;”  **m) *IMM-uri*** - întreprinderile care îndeplinesc criteriile prevăzute în anexa I la Regulamentul (UE) nr. [651/2014](https://idrept.ro/12039335.htm), cu modificările şi completările ulterioare;”  **La articolul 2, după litera ţ), se introduc patru noi litere, lit. u) - x) cu următorul cuprins:**  „**u) *cerere de înregistrare*** – cererea de acordare de ajutor depusă de un solicitat înainte de începerea lucrului la proiect, în forma prevăzută de procedura de selecție aplicabilă, în vederea înregistrării proiectului respectiv în cadrul prezentei scheme de ajutor de stat;  **v) *certificat de eligibilitate*** – document emis de Oficiu, în baza hotărârii Comisiei de Film în România de aprobare a cererii de înregistrare și certificare a eligibilității beneficiarului și a proiectului propus și care conferă dreptul solicitantului de a cere semnarea Acordului de finanțare după implementarea proiectului pe teritoriul României, sub condiția îndeplinirii, a tuturor condițiilor de eligibilitate;  **w) *cerere de finanțare*** – cererea depusă de solicitantul titular al unui certificat de eligibilitate valabil, în forma prevăzută de procedura de selecție aplicabilă, după implementarea proiectului pe teritoriul României, în vederea semnării Acordului de finanțare;  **x) *cerere de plată*** – cererea depusă de beneficiarul titular al unui Acord de finanțare, în forma prevăzută de procedura de selecție aplicabilă, împreună cu raportul de audit și documentele justificative ale cheltuielilor eligibile în vederea decontării ajutorului de stat, în forma prevăzută de procedura de selecție aplicabilă**.”** |
| **Art. 3**  **(1)** Prezenta schemă de ajutor de stat are caracter multianual şi se derulează până la data de 31 decembrie 2024, cu posibilitate de prelungire, cu respectarea Regulamentului (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, şi a prevederilor Ordonanţei de urgenţă a Guvernului nr. [**77/2014**](file:///C:\Users\Admin\sintact%204.0\cache\Legislatie\temp460730\00167253.htm) privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. [**21/1996**](file:///C:\Users\Admin\sintact%204.0\cache\Legislatie\temp460730\00176265.htm), aprobată cu modificări şi completări prin Legea nr. [**20/2015**](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare.  **(2)** Bugetul anual maxim al schemei este de 233 milioane lei, reprezentând echivalentul a aproximativ 46,86 milioane euro.  **(3)** Bugetul prezentei scheme de ajutor de stat se alocă de către Ministerul Culturii în bugetul Oficiului de Film şi Investiţii Culturale. Se pot încheia acorduri de finanţare în baza prezentei scheme până la data de 31 decembrie 2024, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă de ajutor de stat.  **(4)** Plata ajutorului de stat se efectuează în perioada 2018-2027, acoperind maximum 45% din cheltuielile eligibile pentru producţia de opere audiovizuale eligibile, efectuate pe teritoriul României, în baza acordurilor de finanţare încheiate, în limita creditelor bugetare aprobate anual prin legea bugetului de stat pentru această schemă de ajutor de stat.  **(5)** Bugetul maxim al schemei de ajutor de stat este de 1.200.000 mii lei, respectiv echivalentul a aproximativ 241,33 milioane euro, defalcat astfel:  **a)**credite de angajament pentru emiterea de acorduri pentru finanţare pentru perioada 2018-2024;  **b)**credite bugetare pentru plata ajutorului de stat pentru perioada 2018-2027.  **(6)** Bugetul maxim anual al schemei de ajutor de stat care poate fi angajat cuprinde pe lângă bugetul prevăzut la alin. (2) şi sumele stabilite cu această destinaţie, dar neutilizate în anii anteriori, în limita bugetului maxim al schemei de ajutor de stat şi în limita creditelor bugetare şi de angajament aprobate prin legile bugetare anuale.  **(7)** Acordurile de finanţare se încheie în ordinea în care au fost emise hotărârile Comisiei de Film în România, în limita bugetului alocat în anul respectiv, în conformitate cu prevederile legilor bugetare anuale, şi în limita bugetului maxim al schemei de ajutor de stat.  **(8)** Numărul total estimat de beneficiari ai schemei este de 150 de producători.  **(9)** Oficiul va finaliza analizarea proiectelor depuse în cadrul sesiunilor de apel de proiecte din anii 2018, 2019 şi 2020 şi preluate conform art. 2 alin. (5) din Ordonanţa de urgenţă a Guvernului nr. [**39/2023**](file:///C:\Users\Admin\sintact%204.0\cache\Legislatie\temp460730\00241367.htm) privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România, aprobată cu modificări şi completări prin Legea nr. [**287/2023**](file:///C:\Users\Admin\sintact%204.0\cache\Legislatie\temp460730\00245261.htm), va solicita Comisiei de Film în România să emită hotărâri pentru cererile de finanţare care îndeplinesc condiţiile legale aplicabile la data depunerii cererii de finanţare, va încheia acorduri de finanţare pentru proiectele aprobate de către Comisia de Film în România şi va realiza plata cheltuielilor eligibile certificate, până la data de 31 decembrie 2024.  **(10)** Proiectele depuse în cadrul schemei de ajutor de stat după data de 30 septembrie 2023 vor fi analizate, soluţionate şi decontate conform procedurilor ce se vor aproba prin decizie a managerului Oficiului, adoptată în baza art. 10 alin. (3) şi publicată în Monitorul Oficial al României, Partea I, cu cel puţin 30 de zile calendaristice înaintea intrării în vigoare. | **Articolul 3 se modifică şi va avea următorul cuprins:**  „**(1)**  Prezenta schemă de ajutor de stat are caracter multianual şi se derulează până la data de 31 decembrie 2026, cu posibilitate de prelungire, cu respectarea Regulamentului (UE) nr. 651/2014, cu modificările şi completările ulterioare, şi a prevederilor Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.  **(2)** Bugetul anual maxim al schemei este de 55 milioane EUR, echivalentul a 273,6 milioane lei, conform Regulamentului (UE) nr. 651/2014, cu modificările și completările ulterioare.  **(3)** Bugetul prezentei scheme de ajutor de stat se alocă de către Ministerul Culturii în bugetul Oficiului de Film şi Investiţii Culturale. Se pot încheia acorduri de finanţare în baza prezentei scheme până la data de 31 decembrie 2026, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă de ajutor de stat.  **(4)** Plata ajutorului de stat se efectuează în perioada 2018-2028, acoperind procentul din cheltuielile eligibile pentru producţia de opere audiovizuale eligibile, efectuate pe teritoriul României, prevăzut în acordurile de finanţare încheiate, în limita creditelor bugetare aprobate anual prin legea bugetului de stat pentru această schemă de ajutor de stat.  **(5)** Bugetul maxim al schemei de ajutor de stat este de 1.200.000 mii lei, respectiv echivalentul a aproximativ 241,12 milioane euro, defalcat astfel:  **a)** credite de angajament pentru emiterea de acorduri pentru finanţare pentru perioada 2018- 2026;  **b)** credite bugetare pentru plata ajutorului de stat pentru perioada 2018-2028.  **(6)** Bugetul maxim anual al schemei de ajutor de stat care poate fi angajat cuprinde pe lângă bugetul prevăzut la alin. (2) şi sumele stabilite cu această destinaţie, dar neutilizate în anii anteriori, ori pentru care Acordurile de finanțare au fost revocate sau retrase, în limita bugetului anual maxim al schemei de ajutor de stat prevăzut la alin. (2) şi în limita creditelor bugetare şi de angajament aprobate prin legile bugetare anuale.  **(7)** Acordurile de finanţare se încheie în ordinea în care au fost emise hotărârile Comisiei de Film în România, în limita bugetului maxim anual prevăzut la alin. (2), în conformitate cu prevederile legilor bugetare anuale, şi în limita bugetului total al schemei de ajutor de stat prevăzut la alin. (5).  **(8**) Numărul maxim estimat de beneficiari ai schemei este de 250 de producători.  **(9)** Oficiul va finaliza analizarea proiectelor depuse în cadrul sesiunilor de apel de proiecte din anii 2018, 2019 şi 2020 şi preluate conform art. 2 alin. (5) din Ordonanţa de urgenţă a Guvernului nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România, aprobată cu modificări şi completări prin Legea nr. 287/2023, va solicita Comisiei de Film în România să emită hotărâri pentru cererile de finanţare care îndeplinesc condiţiile legale aplicabile la data depunerii cererii de finanţare, va încheia acorduri de finanţare pentru proiectele aprobate de către Comisia de Film în România şi va realiza plata cheltuielilor eligibile certificate, până la data de 31 decembrie 2024.  **(10)** Proiectele depuse în cadrul schemei de ajutor de stat după data de 30 septembrie 2023 vor fi analizate, soluţionate şi decontate conform procedurilor ce se vor aproba prin decizie a managerului Oficiului, adoptată în baza art. 10 alin. (3) şi publicată în Monitorul Oficial al României, Partea I, cu cel puţin 30 de zile calendaristice înaintea intrării în vigoare.  **(11)** Începând cu sesiunea de apel de proiecte deschisă în anul 2024:  **a)** depunerea cererilor de finanțare se realizează anual, în sesiune continuă, şi începe de la data comunicată de către Oficiu pe site-ul său, în secţiunea dedicată;  **b)** pentru proiectele înregistrate și declarate eligibile prin hotărâre a Comisiei de Film în România, Oficiul va elibera solicitanților Certificate de eligibilitate în limita bugetului rămas după scăderea, din bugetul inițial al schemei de ajutor de stat prevăzut la alin. (5) lit. a), a valorii Acordurilor de finanțare semnate pentru proiecte aprobate în sesiunile 2018, 2019 și 2020, care nu au fost revocate ori retrase. Oficiul va actualiza periodic pe site-ul său bugetul total rămas disponibil pentru înregistrarea proiectelor;  **c)** cererea de finanțare se va depune în termen de maxim 30 de zile calendaristice de la data ultimei zile de filmare pe teritoriul României, în limita ajutorului de stat prevăzut în Certificatul de eligibilitate;  **d)** pentru proiectele titulare ale unui Certificat de eligibilitate valid și a căror cerere de finanțare a fost admisă prin hotărâre a Comisiei de Film în România, Oficiul va încheia cu solicitanții Acorduri de finanțare, în limita bugetului maxim anual al schemei de ajutor de stat, prevăzut la alin. (2). Cererile de finanțare depuse după epuizarea bugetului anual vor fi analizate, în următorul an bugetar, păstrând ordinea dobândită în raport de data depunerii cererii de finanțare;  **e)** Oficiul va deconta ajutorul de stat în baza unei cereri de plată, depusă în termen de 6 luni de la data semnării Acordului de finanțare, dar nu mai târziu de 2 ani de la data eliberării Certificatului de eligibilitate, împreună cu raportul de audit și documentația indicată în procedura de selecție prevăzută la alin. (10).” |
| **Art. 4**  **(1)** Ajutorul de stat acordat în baza prezentei scheme constă în:  **a)**decontări financiare nerambursabile în cuantum de 35% din totalul cheltuielilor eligibile realizate pe teritoriul României cu achiziţia, închirierea, fabricarea de bunuri şi/sau servicii ocazionate de producţia unei opere audiovizuale eligibile, precum şi cu onorariile, salariile şi alte plăţi către persoane fizice aferente implementării proiectului în România;  **b)**decontări financiare nerambursabile în cuantum de 10% peste suma prevăzută la lit. a), cu condiţia ca producţia audiovizuală să promoveze o zonă geografică, un oraş sau România, destinaţiile şi obiectivele turistice româneşti din zona geografică sau oraşul promovat ori limba, tradiţiile şi obiceiurile româneşti în cadrul aceleiaşi producţii audiovizuale, iar desfăşurarea subiectului să fie explicită vizual.  **(2)** Alocările prevăzute la alin. (1) se acordă în condiţiile în care minimum 20% din bugetul total al proiectului se realizează pe teritoriul României.  **(3)** Valoarea ajutorului de stat va fi exprimată în numerar, ca sumă brută, înainte de orice deducere de impozit sau de orice altă taxă. Taxa pe valoarea adăugată percepută pentru costurile sau cheltuielile eligibile, care este rambursabilă în temeiul legislaţiei fiscale naţionale aplicabile, nu este luată în considerare la calcularea intensităţii ajutorului şi a costurilor eligibile.  **(4)** Ajutoarele de stat se consideră acordate la data semnării Acordului de finanţare, indiferent de data la care ajutoarele se plătesc întreprinderii respective | **La articolul 4, alineatul (1) se modifică și va avea următorul cuprins**:  **„(1)** Începând cu sesiunea de apel de proiecte deschisă în anul 2024, ajutorul de stat acordat în baza prezentei scheme constă în decontări financiare nerambursabile în cuantum de 30% din totalul cheltuielilor eligibile realizate pe teritoriul României, după depunerea cererii de înregistrare a proiectului, cu achiziţia, închirierea, fabricarea de bunuri şi/sau servicii ocazionate de producţia unei opere audiovizuale eligibile, precum şi cu onorariile, salariile şi alte plăţi către persoane fizice aferente implementării proiectului în România.” |
| **Art. 5:** **Domeniu de aplicare**  **(1)** Prezenta hotărâre nu se aplică:  **a)** ajutoarelor destinate activităţilor legate de exportul către terţi sau către alte state membre, respectiv ajutoarelor legate direct de cantităţile exportate, de înfiinţarea şi funcţionarea unei reţele de distribuţie sau de alte costuri curente legate de activitatea de export;  **b)** ajutoarelor condiţionate de utilizarea preferenţială a produselor naţionale faţă de produsele importate;  **c)** întreprinderilor care fac obiectul unui ordin de recuperare în urma unei decizii anterioare a organelor competente privind declararea unui ajutor de stat ca fiind ilegal şi incompatibil cu piaţa comună sau, în cazul în care solicitantul a făcut obiectul unei astfel de decizii, aceasta trebuie să nu fi fost executată şi ajutorul nerecuperat, inclusiv dobânda de recuperare aferentă; **d)** ajutoarelor ad-hoc în favoarea unei întreprinderi astfel cum se menţionează la lit. c);  **e)** ajutoarelor acordate întreprinderilor aflate în dificultate.  **f)** întreprinderilor care au legături cu ţări ce se află pe lista Uniunii Europene a jurisdicţiilor necooperante în scopuri fiscale, precum şi întreprinderilor care au fost condamnate pentru infracţiuni financiare grave, inclusiv, printre altele, pentru fraudă financiară, corupţie, neplata obligaţiilor fiscale şi a celor în materie de securitate socială. **g)** ajutoarelor acordate întreprinderilor care se află în stare de insolvenţă, faliment, reorganizare judiciară, dizolvare, lichidare sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale.  **(2)** Prezenta schemă nu se aplică măsurilor de ajutor de stat care implică, prin ele însele, prin condiţiile asociate sau prin metoda de finanţare, o încălcare nedisociabilă a dreptului Uniunii Europene, respectiv:  **a)** măsurilor de ajutor în cazul cărora acordarea de ajutoare este condiţionată de obligaţia ca beneficiarul să aibă sediul în România sau să fie stabilit cu preponderenţă în România. Cu toate acestea, cerinţa de a avea un sediu sau o sucursală în statul membru care acordă ajutorul la momentul plăţii ajutorului este permisă;  **b)** măsurilor de ajutor în cazul cărora acordarea de ajutoare este condiţionată de obligaţia ca beneficiarul să utilizeze bunuri produse la nivel naţional sau servicii naţionale.  **(3)** În conformitate cu dispoziţiile art. 1 alin. (4) lit. (c) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, prezenta schemă de ajutor de stat se aplică, prin derogare, întreprinderilor care nu se aflau în dificultate la 31 decembrie 2019, dar care au devenit întreprinderi aflate în dificultate în perioada 1 ianuarie 2020-31 decembrie 2021. | Nemodificat |
| **Art. 6:** **Beneficiari şi criterii de eligibilitate**  **(1)** Pot beneficia de prezenta schemă de ajutor de stat întreprinderile româneşti sau străine înregistrate şi funcţionând în conformitate cu prevederile legislaţiei aplicabile în România sau în ţara de origine, după caz, care îndeplinesc cumulativ următoarele condiţii, indiferent de caracterul naţional sau internaţional al proiectului eligibil:  **a)** au obiect principal de activitate producţia cinematografică, iar, în cazul întreprinderilor române, sunt înscrise în Registrul cinematografic;  **b)** deţin calitatea de producător, coproducător şi/sau de prestator de servicii de producţie şi produc filme de ficţiune de scurt, mediu şi lungmetraj, miniserii sau seriale de televiziune, filme destinate distribuţiei direct pe suport video sau internet sau orice alt tip de suport, documentare artistice, filme de animaţie, parţial sau în întregime pe teritoriul României; **c)** în calitate de producător/coproducător deţin drepturile de proprietate intelectuală asupra operei ce va fi produsă sau, în cazul în care prestează servicii pentru o companie de producţie străină, aceasta a achiziţionat drepturile în scopul realizării producţiei;  **d)** în cazul producătorilor străini trebuie să fie semnat un contract de coproducţie sau acord de prestare servicii cu un producător român;  **e)** prezintă informaţii legate de bugetul total al producţiei pentru care se solicită prezentul ajutor de stat, în cazul producţiilor ce se desfăşoară în totalitate pe teritoriul României, iar, în cazul celor care se desfăşoară parţial pe teritoriul României, informaţii legate de bugetul corespunzător cheltuielilor efectuate pe teritoriul României, pentru care se solicită ajutorul de stat;  **f)** fac dovada că nu au datorii la bugetul general consolidat din România.  **g)** fac dovada contribuţiei financiare proprii şi a cofinanţatorilor la finanţarea proiectului în cazul producătorilor/coproducătorilor, iar în cazul prestatorilor de servicii, fac dovada angajamentului ferm al producătorului străin de a asigura contribuţia financiară pentru producţia proiectului. Contribuţia financiară trebuie să acopere cel puţin bugetul total al producţiei, exclusiv TVA, mai puţin ajutorul de stat solicitat în baza prezentei scheme, cu respectarea prevederilor art. 15. Contribuţia financiară proprie este constituită fie din resurse proprii, fie din resurse atrase, sub o formă care să nu facă obiectul niciunui alt ajutor public.  **(2)** În cazul coproducţiilor, coproducătorii vor delega o singură companie, care va reprezenta producţia şi va îndeplini calitatea de solicitant al prezentei schemei de ajutor.  **(3)** Pentru a fi considerate eligibile, proiectele trebuie să îndeplinească următoarele condiţii cumulative:  **a)** se încadrează în categoria de produs cultural şi nu defăimează ţara, limba, ordinea de drept sau principiile constituţionale, nu incită la război, ură naţională, rasială, de clasă sau religioasă, discriminare pe criterii etnice, religioase, de sex sau orientare sexuală sau la separatism teritorial; **b)** valoarea cheltuielilor eligibile totale în legătură cu implementarea proiectului este de cel puţin 100.000 euro.  **(4)** În termen de 10 zile de la data intrării în vigoare a prezentei hotărâri, prin ordin al preşedintelui Comisiei Naţionale de Strategiei şi Prognoză, se stabilesc criteriile pentru încadrarea ca produs cultural. După stabilirea criteriilor pentru încadrarea în produs cultural şi publicarea acestora, schema de ajutor de stat poate fi pusă în aplicare.  **(5)** Pentru sesiunile de apel de proiecte organizate după data de 30 septembrie 2023, criteriile pentru încadrarea ca produs cultural se aprobă prin decizie a managerului Oficiului, publicată în Monitorul Oficial al României, Partea I, cu cel puţin 30 de zile calendaristice înainte de deschiderea sesiunii. | Nemodificat |
| **Art. 7**  **(1)** În condiţiile prezentei hotărâri, ajutorul de stat se acordă pentru producţia de filme indiferent de mediul prin care sunt exploatate, precum filme de ficţiune de scurt, mediu şi lungmetraj, miniserii sau seriale de televiziune, filme destinate distribuţiei direct pe suport video sau internet sau orice alt tip de suport, documentare artistice, filme de animaţie.  **(2)** Ajutoarele acordate în baza prezentei scheme nu sunt rezervate unor activităţi specifice de producţie sau unor părţi individuale din lanţul valoric de producţie. Ajutoarele pentru infrastructura studiourilor de filmare nu sunt eligibile în temeiul prezentei scheme.  **(3)** În cazul solicitanţilor care îşi desfăşoară activitatea atât în sectoarele/domeniile eligibile, cât şi în sectoare/domenii neeligibile, aceştia pot beneficia de finanţare pentru domeniile de activitate eligibile, cu condiţia prezentării documentelor contabile care atestă separarea evidenţei acestor activităţi sau o distincţie între costuri, astfel încât activităţile desfăşurate în sectoarele excluse să nu beneficieze de ajutoare acordate în baza prezentei scheme | Nemodificat |
| **Art. 8:** **Cheltuieli eligibile**  **(1)** Sunt considerate cheltuieli eligibile, în conformitate cu prevederile art. 54 alin. (5) lit. (a) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, cheltuielile efectuate pentru furnizarea de bunuri şi prestarea de servicii direct legate de producţia unei opere audiovizuale eligibile, inclusiv costurile aferente îmbunătăţirii accesibilităţii pentru persoanele cu handicap, respectiv următoarele categorii de cheltuieli:  **a)** onorarii, salarii şi alte plăţi către persoane fizice în legătură cu activitatea acestora direct legată de realizarea unei opere audiovizuale eligibile, dacă veniturile pe care aceste persoane le obţin pentru sau în directă legătură cu implementarea proiectului eligibil sunt venituri impozabile în România potrivit dispoziţiilor Codului fiscal, convenţiilor fiscale bilaterale şi acordurilor internaţionale în vigoare la data obţinerii venitului;  **b)** orice fel de plăţi pentru bunuri furnizate şi servicii prestate de către persoane juridice, dacă bunurile şi/sau serviciile respective sunt direct legate de producţia operei audiovizuale eligibile, dacă: persoana juridică care furnizează bunurile sau prestează serviciile are sediul social în România; persoana juridică este rezident fiscal în România şi bunurile sunt furnizate şi serviciile sunt prestate pe teritoriul României, indiferent de originea acestora.  **(2)** În sensul prezentei scheme, nu vor fi considerate cheltuieli eligibile pentru obţinerea alocării financiare nerambursabile următoarele categorii:  **a)** orice cheltuieli realizate anterior datei înregistrării cererii de finanţare în conformitate cu prevederile schemei; **b)** cheltuielile cu finanţarea proiectului;  **c)** garanţii bancare legate de realizarea proiectului eligibil de ridicarea fondurilor;  **d)** cheltuieli pentru cadouri, flori pentru primirea persoanelor;  **e)** cheltuieli cu achiziţionarea de active a căror achiziţie a fost realizată cu o altă sursă de ajutor public;  **f)** orice alte cheltuieli care nu sunt relevante pentru dezvoltarea proiectului;  **g)** taxe bancare, dobândă şi alte comisioane aferente creditelor;  **h)** amenzi, penalităţi, cheltuieli de judecată;  **i)** contribuţia în natură;  **j)** cheltuielile colaterale care intervin dintr-un contract de leasing;  **k)** orice alte cheltuieli care intervin după livrarea filmului şi care nu sunt relevante pentru producţia proiectului; **l)** cheltuieli pentru infrastructura studiourilor de filmare;  **m)** cheltuieli de marketing.  **n)** taxa pe valoarea adăugată;  **o)** cheltuielile cu realizarea raportului de audit.  **(3)** Valoarea maximă a ajutorului de stat nu poate depăşi echivalentul în lei al sumei de 10 milioane euro pentru fiecare proiect finanţat din această schemă, calculat la data acordării ajutorului, în speţă la data semnării Acordului de finanţare. | **La articolul 8 alineatul (2), litera a) se modifică și va avea următorul cuprins:**  „**a)** orice cheltuieli realizate anterior datei depunerii cererii de înregistrare a proiectului, în conformitate cu prevederile schemei de ajutor de stat și procedurii de selecție;” |
| **Art. 9**  Modalitatea de plată este următoarea:  **a)** rambursarea a 35% din cheltuielile eligibile efectuate pentru prestaţii de servicii în domeniul producţiei de filme opere audiovizuale eligibile pe teritoriul României, la care se poate adăuga un cuantum de 10%, în condiţiile prevăzute la art. 4 alin. (1) lit. b);  **b)** ulterior finalizării producţiei pe teritoriul României a proiectului de film şi cheltuirii bugetului aferent, dar nu mai târziu de 2 ani de la încheierea Acordului de finanţare, solicitantul va depune la Oficiu o cerere de plată însoţită de rapoartele zilnice de filmare sau documente echivalente şi un raport de audit care să certifice suma cheltuielilor eligibile efectiv realizate în conformitate cu Acordul de finanţare şi cu reglementările legale în vigoare. Totodată, în cazul în care producţia nu a fost deja adusă la cunoştinţă publică, se va depune un contract pentru postproducţie drept asigurare din partea solicitantului în scopul continuării proiectului, precum şi o declaraţie pe propria răspundere că beneficiarul sau deţinătorul drepturilor de proprietate intelectuală asupra producţiei audiovizuale, după caz, asigură fondurile necesare pentru finanţarea postproducţiei; începând cu data de 30 septembrie 2023, cererile de plată şi documentaţia aferentă se vor depune la Oficiu;  **c)** beneficiarul va depune la sediul Oficiului înregistrarea pe suport electronic a produsului cultural final în maximum 5 ani de la data depunerii cererii de finanţare; în caz contrar, solicitantul se obligă să restituie cuantumul ajutorului de stat, inclusiv al dobânzilor aferente, calculate în conformitate cu prevederile Ordonanţei de urgenţă a Guvernului nr. [**77/2014**](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [**20/2015**](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare. | **Articolul 9 se modifică și va avea următorul cuprins:**  „**Art. 9**  Începând cu sesiunea de apel de proiecte deschisă în anul 2024, modalitatea de plată este rambursarea a 30% din totalul cheltuielilor eligibile efectuate pe teritoriul României după data depunerii cererii de înregistrare a proiectului pentru furnizarea de bunuri şi prestarea de servicii direct legate de producţia unei opere audiovizuale eligibile, în următoarele etape:   1. solicitantul depune la Oficiu o cerere de înregistrare a proiectului, însoțită de scenariu, bugetul estimativ și celelalte documentele prevăzute de procedura de selecție; 2. Comisia de Film în România evaluează cererea de înregistrare în baza criteriilor de eligibilitate prevăzute de prezenta schemă și certifică, prin hotărâre, eligibilitatea proiectului, hotărâre în baza căreia Oficiul emite solicitantului Certificatul de eligibilitate, cu o valabilitate de 2 ani de la data emiterii, dar nu mai târziu de 1 decembrie 2026; 3. solicitantul va notifica Oficiului data demarării proiectului și data începerii filmărilor, precum și suma lunară cheltuită cu implementarea proiectului în România; 4. ulterior finalizării implementării proiectului eligibil pe teritoriul şi cheltuirii bugetului aferent, dar nu mai târziu de 60 de zile lucrătoare de la data ultimei zile de filmare pe teritoriul României și 2 ani de la emiterea Certificatului de eligibilitate, solicitantul titular al unui Certificat de eligibilitate valabil va depune la Oficiu o cerere de finanțare, însoţită de rapoartele zilnice de filmare sau documente echivalente şi un contract pentru realizarea raporului de audit care să certifice suma cheltuielilor eligibile efectiv realizate în conformitate cu prezenta schemă de ajutor de stat şi cu reglementările legale în vigoare;   **e)** Comisia de Film în România evaluează cererea de finanțare și, sub condiția îndeplinirii în continuare a criteriilor de eligibilitate prevăzute de schema de ajutor de stat și avute în vedere la emiterea Certificatului de eligibilitate, emite o hotărâre de aprobare a cererii de finanțare, care va menționa valoarea maximă a ajutorului de stat ce poate fi acordat solicitantului după finalizarea raportului de audit, hotărâre în baza căreia Oficiul semnează cu solicitantul un Acord de finanțare, în limita bugetului maxim anual al schemei de ajutor de stat prevăzut de art. 3 alin.(2);  **f)** în termen de maxim 6 luni de la semnarea Acordului de finanțare, solicitantul va depune la Oficiu o cerere de plată, însoțită de raportul de audit, documentele justificative ale cheltuielilor realizate de implementarea proiectului în România și celelalte documente prevăzute de procedura de decontare. Totodată, în cazul în care producţia nu a fost deja adusă la cunoştinţă publică, se va depune o declaraţie pe propria răspundere că beneficiarul sau deţinătorul drepturilor de proprietate intelectuală asupra producţiei audiovizuale, după caz, asigură fondurile necesare pentru finanţarea postproducţiei; începând cu data de 30 septembrie 2023, cererile de plată şi documentaţia aferentă se vor depune la Oficiu;  **g)** beneficiarul va depune la sediul Oficiului înregistrarea pe suport electronic a produsului cultural final în maximum 5 ani de la data începerii filmărilor pe teritoriul României; în caz contrar, solicitantul se obligă să restituie cuantumul ajutorului de stat, inclusiv al dobânzilor aferente, calculate în conformitate cu prevederile Ordonanţei de urgenţă a Guvernului nr. 77/2014, aprobată cu modificări şi completări prin Legea nr. 20/2015, cu modificările şi completările ulterioare.” |
| **Art. 10**  **(1)** Prevederile prezentei hotărâri vor fi puse în aplicare de către furnizorul schemei de ajutor de stat şi, începând cu data de 30 septembrie 2023, de administratorul schemei de ajutor de stat, respectiv Oficiul.  **(2)** Oficiul va publica pe site-ul său: invitaţia de a depune formulare de cerere pentru prezenta schemă de ajutor de stat în fiecare an, până la data de 31 decembrie, pentru anul următor.  **(3)** Pentru sesiunile de apel de proiecte lansate după data de 30 septembrie 2023, lista documentelor care vor trebui depuse de aplicant în vederea demonstrării îndeplinirii criteriilor de eligibilitate, atât ale proiectului, cât şi ale beneficiarului, detaliile privind cheltuielile eligibile şi procedura de selecţie a beneficiarilor/proiectelor vor fi stabilite prin decizie a managerului Oficiului, ce va fi publicată în Monitorul Oficial al României, Partea I, cu cel puţin 30 de zile calendaristice înaintea deschiderii sesiunii de apel de proiecte.  **(4)** Aplicanţii vor depune toate documentele care demonstrează îndeplinirea criteriilor de eligibilitate prevăzute de prezenta schemă, inclusiv o declaraţie cu privire la ajutoarele de stat primite anterior - *de minimis* sau de stat - pentru finanţarea aceloraşi costuri eligibile.  **(5)** Înainte de semnarea Acordului de finanţare, Oficiul verifică respectarea tuturor criteriilor de eligibilitate prevăzute în prezenta schemă, pentru fiecare aplicant în parte, pe baza hotărârilor emise de către Comisia de Film în România. | **La articolul 10, alineatul (2) se modifică și va avea următorul cuprins:**  „**(2)** Oficiul va publica pe site-ul său invitaţia de a depune formulare de cerere de înregistrare a proiectelor și de finanțare în cadrul prezentei scheme de ajutor de stat și bugetul alocat semnării Acordurilor de finanțare în anul respectiv.” |
| **Art. 11**  **(1)** Finanţarea proiectelor eligibile conform prezentei scheme de ajutor de stat se va realiza pe baze anuale şi multianuale.  **(2)** Ulterior finalizării proiectului de film şi cheltuirii bugetului aferent proiectului eligibil, dar nu mai târziu de 2 ani de la emiterea Acordului de finanţare al măsurii de sprijin prevăzute de prezenta hotărâre, solicitantul va depune la Oficiu o cerere de plată însoţită de un raport de audit care să certifice suma cheltuielilor eligibile efectiv realizate în conformitate cu Acordul de finanţare al măsurii de sprijin prevăzute de prezenta hotărâre şi cu prevederile prezentei hotărâri.  **(3)** Raportul de audit va fi emis de către o societate de audit cu experienţă dovedită în domeniul auditat de minimum 3 ani.  **(4)** Auditorul îşi va asuma răspunderea profesională cu privire la modul de realizare a auditului, menţionând atât documentele analizate, cât şi metodologia de lucru aplicată.  **(5)** Oficiul va efectua verificări proprii. Autoritatea va putea solicita completarea sau clarificarea raportului de audit.  **(6)** Oficiul are obligaţia să aprobe cererea de plată în cel mult 10 zile de la data la care raportul de audit este complet. În măsura în care concluziile raportului de audit sunt incomplete, Oficiul va solicita completarea acestuia. Solicitantul are dreptul să depună completări în termen de maximum 30 de zile de la data primirii solicitării din partea Oficiului.  **(7)** Plata efectivă se va realiza la solicitarea beneficiarului, în termen de 120 de zile de la data aprobării cererii de plată, astfel cum a fost confirmată în prealabil de către auditor, conform prezentului articol | **La articolul 11, alineatele (2) și (3) se modifică și vor avea următorul cuprins:**  „**(2)**  Ulterior finalizării proiectului de film şi cheltuirii bugetului aferent proiectului eligibil, dar nu mai târziu de 6 luni de la semnarea Acordului de finanțare, solicitantul va depune la Oficiu o cerere de plată însoţită de un raport de audit care să certifice suma cheltuielilor eligibile efectiv realizate în conformitate cu Acordul de finanţare al măsurii de sprijin prevăzute de prezenta hotărâre şi cu prevederile prezentei hotărâri.  **(3)** Raportul de audit va fi emis de către o societate de audit cu experienţă dovedită în domeniul auditat de minimum 3 ani și va fi întocmit, cu observarea prevederilor procedurii de selecție.” |
| **Art. 12**  **(1)** Verificarea şi evaluarea proiectelor eligibile vor fi efectuate de către o comisie, respectiv Comisia de Film în România.  **(2)** Comisia de Film în România va fi formată dintr-un număr impar de membri, minimum 7 persoane, dintre care unul va fi preşedinte, numiţi prin ordin al ministrului culturii dintre personalităţi din mediul universitar, reprezentanţi ai mediului cultural şi artistic, persoane cu experienţă în domeniul cinematografiei, reprezentanţi ai organizaţiilor neguvernamentale specializate în politici publice, persoane cu experienţă în afaceri, reprezentanţi ai organizaţiilor neguvernamentale specializate în politici publice, jurişti, economişti cu experienţă în domeniul finanţe/contabilitate şi auditori cu experienţă de minimum 3 ani în domeniul ajutoarelor de stat.  **(3)** Atât persoanele propuse pentru Comisia de Film în România, cât şi membrii familiilor acestora sau rudele până la gradul doi inclusiv nu pot participa în nicio calitate la realizarea unui proiect înscris în sesiunea respectivă de apel de proiecte.  **(4)** Comisia de Film în România evaluează şi verifică proiectele care îndeplinesc condiţiile de eligibilitate pe principiul «primul venit, primul servit», în raport cu data, ora şi minutul depunerii documentaţiei complete, şi certifică, prin hotărâre, eligibilitatea proiectului şi calitatea de beneficiar a solicitantului şi propune semnarea Acordului de finanţare.  **(5)** Ulterior primirii raportului de audit, Comisia de Film în România va emite hotărâri care vor certifica cuantumul cheltuielilor eligibile care urmează să fie plătite beneficiarilor. Comisia de Film în România nu poate hotărî plata unei sume care să depăşească suma menţionată în Acordul de finanţare al măsurii de sprijin prevăzute de prezenta hotărâre şi în conformitate cu prevederile prezentei scheme.  **(6)** Componenţa şi regulamentul de organizare şi funcţionare a Comisiei de Film în România se aprobă prin ordin al ministrului culturii, care va fi publicat în Monitorul Oficial al României, Partea I, şi pe paginile de internet ale Ministerului Culturii şi Oficiului.  **(7)** Hotărârile Comisiei de Film în România pot fi contestate la instanţa de contencios administrativ, în termenele şi în condiţiile prevăzute de Legea contenciosului administrativ nr. [**554/2004**](file:///C:\Users\Admin\sintact%204.0\cache\Legislatie\temp460730\00079384.htm), cu modificările şi completările ulterioare. | **La Articolul 12, alineatele (4) și (5) se modifică și vor avea următorul cuprins:**  **„(4)** Comisia de Film în România evaluează şi verifică proiectele care îndeplinesc condiţiile de eligibilitate pe principiul «primul venit, primul servit», în raport cu data, ora şi minutul depunerii cererii de finanțare însoțită de documentația completă prevăzută de procedura de selecție, şi certifică, prin hotărâre, eligibilitatea proiectului şi calitatea de beneficiar a solicitantului şi propune semnarea Acordului de finanţare.  **(5)** Ulterior primirii cererii de plată și a raportului de audit, Comisia de Film în România va emite hotărâri care vor certifica cuantumul cheltuielilor eligibile care urmează să fie plătite beneficiarilor. Comisia de Film în România nu poate hotărî plata unei sume care să depăşească suma menţionată în Certificatul de eligibilitate și în Acordul de finanţare al măsurii de sprijin prevăzute de prezenta hotărâre şi în conformitate cu prevederile prezentei scheme.” |
| **Art. 13:** **Pragul de notificare**  Prezenta schemă este considerată exceptată de la obligaţia de notificare cât timp nu se depăşeşte pragul de 50 de milioane euro pe schemă, anual. | **Articolul 13 se modifică și va avea următorul cuprins:**  „**Art. 13: Pragul de notificare**  Prezenta schemă este considerată exceptată de la obligaţia de notificare cât timp nu se depăşeşte pragul de 55 de milioane euro pe schemă, anual.” |
| **Art. 14:** **Efectul stimulativ**  **(1)** Prezenta schemă se aplică numai ajutoarelor care au un efect stimulativ.  **(2)** Se consideră că ajutoarele au un efect stimulativ dacă beneficiarul a prezentat furnizorului o cerere de ajutor scrisă înainte de începerea lucrului la proiectul sau la activitatea respectivă.  **(3)** Cererea de ajutor conţine cel puţin următoarele informaţii:  **a)** denumirea întreprinderii şi dimensiunea acesteia;  **b)** descrierea proiectului, inclusiv data începerii şi a încheierii acestuia;  **c)** locul de desfăşurare a proiectului;  **d)** lista costurilor proiectului;  **e)** tipul de ajutor şi valoarea finanţării publice necesare pentru proiect. | **La articolul 14, alineatul (2) şi partea introductivă a alineatului (3) se modifică și vor avea următorul cuprins:**  „(**2)** Se consideră că ajutoarele au un efect stimulativ dacă beneficiarul a prezentat furnizorului o cerere de înregistrare scrisă înainte de începerea lucrului la proiectul sau la activitatea respectivă.  **(3)** Cererea de înregistrare conţine cel puţin următoarele informaţii:” |
| **Art. 15:** **Cumul**  **(1)** Pentru a stabili dacă pragul de notificare şi intensităţile maxime ale ajutoarelor sunt respectate, va fi luată în considerare valoarea totală a ajutoarelor de stat acordate pentru activitatea sau proiectul care beneficiază de ajutor.  **(2)** Ajutoarele cu costuri eligibile identificabile exceptate prin prezenta schemă pot fi cumulate  **a)** orice alt ajutor de stat, atât timp cât măsurile respective vizează costuri eligibile identificabile diferite;  **b)** orice alt ajutor de stat, în legătură cu aceleaşi costuri eligibile, care se suprapun parţial sau integral, numai în cazul în care cumulul respectiv nu duce la depăşirea celui mai ridicat nivel de intensitate a ajutorului sau a celui mai mare cuantum al ajutorului aplicabil respectivului ajutor potrivit dispoziţiilor art. 54 alin. (6) şi (7) din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare.  **(3)** Ajutoarele de stat exceptate în temeiul prezentei scheme nu se cumulează cu niciun tip de ajutoare *de minimis* în raport cu aceleaşi costuri eligibile, dacă un astfel de cumul ar conduce la o intensitate a ajutorului care le depăşeşte pe cele prevăzute în capitolul III din Regulamentul (UE) nr. [**651/2014**](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare.  **(4)** Pentru respectarea regulilor de cumul, solicitantul ajutorului de stat va prezenta o declaraţie pe propria răspundere în care va menţiona informaţiile referitoare la orice alt ajutor de stat şi *de minimis* primit. Declaraţia va fi actualizată înainte de încheierea actului de acordare a ajutorului.  **(5)** Taxa pe valoarea adăugată percepută pentru costurile sau cheltuielile eligibile, care este rambursabilă în temeiul legislaţiei fiscale naţionale aplicabile, nu este luată în considerare la calcularea intensităţii ajutorului de stat acordat. | Nemodificat |
| **Art. 151: Revocarea acordului de finanţare**  Acordul de finanţare se revocă şi ajutorul de stat plătit se recuperează în mod corespunzător, după caz, inclusiv dobânda de recuperare aferentă, în oricare din următoarele situaţii: **a)** se dovedeşte că beneficiarul a început lucrul la proiectul sau la activitatea respectivă înainte de înregistrarea unei cereri de finanţare cu respectarea prevederilor prezentei scheme;  **b)** în urma implementării proiectului nu rezultă că sunt îndeplinite condiţiile prevăzute la art. 6 alin. (3) lit. b);  **c)** se dovedeşte că beneficiarul a dat declaraţii incomplete sau neconforme cu realitatea pentru a îndeplini criteriile de eligibilitate prevăzute de prezenta schemă. | **Articolul 151 se modifică și va avea următorul cuprins:**  **„Art. 151: Revocarea certificatului de eligibilitate și a Acordului de finanţare**   1. Certificatele de eligibilitate sunt revocate în situația în care: 2. solicitantul nu notifică Oficiului demararea proiectului pe teritoriul României în termen de 60 de zile calendaristice de la data emiterii Certificatului; 3. solicitantul nu notifică Oficiului valoarea cheltuielilor lunare realizate cu implementarea proiectului în România; 4. solicitantul nu începe filmările pe teritoriul României în termen de 9 luni de la data emiterii Certificatului de eligibilitate; 5. solicitantul, respectiv beneficiarul nu mai îndeplinește criteriile de eligibilitate prevăzute de schema de ajutor de stat; 6. beneficiarul nu depune cererea de plată însoțită de raportul de audit în termen de 6 luni de la semnarea Acordului de finanțare; 7. la cererea solicitantului sau a beneficiarului care nu mai poate implementa proiectul în România în termenele procedurale (demarare în 60 zile, filmare în 9 luni).   **(2)** Acordul de finanţare se revocă şi ajutorul de stat plătit se recuperează în mod corespunzător, după caz, inclusiv dobânda de recuperare aferentă, în oricare din următoarele situaţii:  **a)** se dovedeşte că beneficiarul a început lucrul la proiectul sau la activitatea respectivă înainte de depunerea unei cereri de înregistrare cu respectarea prevederilor prezentei scheme de ajutor de stat;  **b)** în urma implementării proiectului nu rezultă că sunt îndeplinite condiţiile prevăzute la art. 6 alin. (3) lit. b);  **c)** se dovedeşte că beneficiarul a dat declaraţii incomplete sau neconforme cu realitatea pentru a îndeplini criteriile de eligibilitate prevăzute de prezenta schemă.” |
| **Art. 16: Reguli privind transparenţa, monitorizarea şi raportarea**  **(1)** Ministerul Culturii şi Oficiul au obligaţia să publice pe site-ul lor textul integral al schemei de ajutor de stat, perioada în care se pot înregistra cereri, bugetul anual, data epuizării bugetului anual/total al schemei, precum şi formatul documentelor necesare pentru accesare. Raportarea şi monitorizarea ajutoarelor acordate în baza prezentei scheme se fac în conformitate cu prevederile Ordonanţei de urgenţă a Guvernului nr. [77/2014](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [20/2015](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare, şi ale [Regulamentului privind procedurile de monitorizare a ajutoarelor de stat şi *de minimis*](file:///C:\Users\Admin\sintact%204.0\cache\Legislatie\temp460730\00230924.htm), pus în aplicare prin Ordinul preşedintelui Consiliului Concurenţei nr. [441/2022](file:///C:\Users\Admin\sintact%204.0\cache\Legislatie\temp460730\00230923.htm).  **(2)** Oficiul va monitoriza respectarea condiţiilor şi a criteriilor de eligibilitate prevăzute în prezenta schemă de ajutor de stat pe toată perioada de derulare a acesteia, pentru a nu se depăşi intensitatea maximă admisă şi pentru a dispune măsurile care se impun în cazul nerespectării condiţiilor din prezenta hotărâre sau din legislaţia naţională ori europeană aplicabilă la momentul respectiv. Nerespectarea de către beneficiari a condiţiilor prevăzute în prezenta schemă, precum şi a oricăror obligaţii asumate în vederea obţinerii finanţării determină aplicarea de către Oficiu a măsurilor necesare în vederea recuperării ajutoarelor de stat, inclusiv a dobânzilor aferente, în conformitate cu prevederile Ordonanţei de urgenţă a Guvernului nr. [77/2014](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [20/2015](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare.  **(3)** Oficiul trebuie să păstreze înregistrări detaliate referitoare la ajutoarele acordate pentru toate proiectele în cadrul schemei de ajutor de stat. Aceste înregistrări care conţin toate informaţiile necesare pentru a stabili dacă sunt respectate criteriile din reglementările europene în domeniu trebuie păstrate timp de 10 ani de la data acordării ultimului ajutor în cadrul schemei. Oficiul comunică în scris întreprinderii beneficiare caracterul de ajutor al finanţării, tipul de ajutor acordat - ajutor de stat exceptat în baza art. 54 din Regulamentul (UE) nr. [651/2014](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, cuantumul maxim al ajutorului ce poate fi acordat conform prezentei scheme.  **(4)** Beneficiarii ajutorului de stat acordat în baza prezentei scheme trebuie să păstreze toate documentele aferente acestuia timp de 10 ani şi sunt obligaţi să le pună la dispoziţia Oficiului sau a Consiliului Concurenţei ori de câte ori le sunt solicitate.  **(5)** Oficiul, în calitate de autoritate responsabilă cu implementarea prezentei scheme de ajutor de stat, are obligaţia de a transmite Consiliului Concurenţei toate datele şi informaţiile necesare pentru monitorizarea ajutoarelor de stat la nivel naţional, în formatul şi în termenul prevăzut de [Regulamentul privind procedurile de monitorizare a ajutoarelor de stat şi de minimis](file:///C:\Users\Admin\sintact%204.0\cache\Legislatie\temp460730\00230924.htm), pus în aplicare prin Ordinul preşedintelui Consiliului Concurenţei nr. [441/2022](file:///C:\Users\Admin\sintact%204.0\cache\Legislatie\temp460730\00230923.htm), precum şi datele şi informaţiile necesare pentru întocmirea inventarului ajutoarelor de stat şi a rapoartelor şi informărilor necesare îndeplinirii obligaţiilor României în calitate de stat membru al Uniunii Europene.  **(6)** Pentru a crea posibilitatea verificării *ex ante* a eligibilităţii potenţialilor beneficiari ai schemei, în conformitate cu prevederile art. 29 din [Regulamentul privind Registrul ajutoarelor de stat](file:///C:\Users\Admin\sintact%204.0\cache\Legislatie\temp460730\00179292.htm), pus în aplicare prin Ordinul preşedintelui Consiliului Concurenţei nr. [437/2016](file:///C:\Users\Admin\sintact%204.0\cache\Legislatie\temp460730\00179291.htm), Oficiul, în calitate de administrator al măsurii de ajutor de stat, are obligaţia încărcării în Registrul general al ajutoarelor de stat acordate în România (RegAS) a prezentei scheme, în termen de 5 zile lucrătoare de la data intrării în vigoare a acesteia.  **(7)** Contractele, plăţile, obligaţiile de recuperare a ajutoarelor şi rambursarea efectivă a respectivelor obligaţii, aferente acestei măsuri, se vor încărca în RegAS în termen de 7 zile lucrătoare de la data semnării contractului de finanţare, respectiv de la data instituirii plăţilor, a obligaţiilor de recuperare a ajutoarelor sau a rambursării efective a respectivelor obligaţii.  **(8)** Consiliul Concurenţei poate solicita date şi informaţii de la Oficiu atunci când din informaţiile deţinute rezultă că nu au fost respectate condiţiile de acordare a ajutoarelor de stat. În situaţia în care datele transmise de către Oficiu nu clarifică aspectele sesizate, Consiliul Concurenţei poate dispune o acţiune de control la întreprinderea beneficiară, cu respectarea prevederilor legale în vigoare. În această acţiune, echipa de control a Consiliului Concurenţei va fi însoţită de reprezentanţi ai Oficiului.  **(9)** Informaţiile prevăzute în anexa III la Regulamentul (UE) nr. [651/2014](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, privind fiecare ajutor individual care depăşeşte echivalentul în lei al sumei de 100.000 euro vor fi publicate pe pagina naţională [www.ajutordestat.ro](http://www.ajutordestat.ro)**.**  **(10)** Furnizorul va asigura publicarea anexei II - Informaţii privind ajutoarele de stat exceptate - la Regulamentul (UE) nr. [651/2014](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare, pe pagina proprie de internet, la adresa http://www.cultura.ro/schema-sprijin-productie-opere-audiovizuale.  **(11)** În baza unei cereri scrise, emisă de Comisia Europeană, Oficiul va transmite acesteia, prin intermediul Consiliului Concurenţei, în termen de 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor stabilite prin prezenta hotărâre.  **(12)** Beneficiarii îşi asumă obligaţia ca, pe genericul filmului şi în toate materialele publicitare, să menţioneze faptul că filmul a fost realizat cu sprijinul financiar al Guvernului României, prin includerea următorului text: «Film realizat cu sprijinul Guvernului României».  **(13)** În conformitate cu dispoziţiile art. 16 din Ordonanţa de urgenţă a Guvernului nr. [77/2014](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [20/2015](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare, administratorul va informa Consiliul Concurenţei în termen de 15 zile de la data aprobării schemei de ajutor de stat.  **(14)** Comisia Europeană este informată în termen de 20 de zile lucrătoare de la data intrării în vigoare a prezentei hotărâri, potrivit prevederilor Regulamentului (UE) nr. [651/2014](file:///C:\Users\Admin\sintact%204.0\cache\Legislatie\temp460730\12039335.htm), cu modificările şi completările ulterioare.  **(15)** Ajutorul de stat care trebuie recuperat include şi dobânda aferentă, datorată de la data plăţii până la data recuperării. Rata dobânzii aplicabile este cea stabilită potrivit prevederilor Regulamentului (UE) 2015/1.589 al Consiliului din 13 iulie 2015 de stabilire a normelor de aplicare a articolului 108 din [Tratatul privind funcţionarea Uniunii Europene](file:///C:\Users\Admin\sintact%204.0\cache\Legislatie\temp460730\12040871.htm).  **(16)** Oficiul are obligaţia transmiterii, spre informare, Consiliului Concurenţei, în termen de 5 zile lucrătoare de la adoptare, a deciziilor proprii prin care se dispune recuperarea ajutoarelor de stat acordate.  **(17)** În conformitate cu prevederile art. 42 alin. (1) din Ordonanţa de urgenţă a Guvernului nr. [77/2014](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [20/2015](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare, administratorul va informa Consiliul Concurenţei cu privire la intrarea în vigoare a prezentei scheme de ajutor de stat, precum şi a oricărei modificări aduse măsurii de sprijin, în termen de 5 zile de la momentul la care acest eveniment a avut loc, cu excepţia situaţiilor în care se impune aplicarea prevederilor art. 15 din Ordonanţa de urgenţă a Guvernului nr. [77/2014](file:///C:\Users\Admin\sintact%204.0\cache\Legislatie\temp460730\00167253.htm), aprobată cu modificări şi completări prin Legea nr. [20/2015](file:///C:\Users\Admin\sintact%204.0\cache\Legislatie\temp460730\00169129.htm), cu modificările şi completările ulterioare.  **(18)** În vederea recuperării ajutorului de stat, furnizorul, la propunerea Oficiului, are obligaţia emiterii, în termen de 30 de zile lucrătoare, prin ordin, de norme metodologice proprii care vor fi transmise Consiliului Concurenţei, spre informare, în termen de 5 zile lucrătoare de la adoptarea acestora. | **La articolul 16, alineatele (3), (6), (7) şi (18) se modifică și vor avea următorul cuprins**:  **„(3)** Oficiul trebuie să păstreze înregistrări detaliate referitoare la ajutoarele acordate pentru toate proiectele în cadrul schemei de ajutor de stat. Aceste înregistrări care conţin toate informaţiile necesare pentru a stabili dacă sunt respectate criteriile din reglementările europene în domeniu trebuie păstrate timp de 10 ani de la data acordării ultimului ajutor în cadrul schemei, inclusiv în ceea ce privește obligațiile de monitorizare și raportare. Oficiul comunică în scris întreprinderii beneficiare caracterul de ajutor al finanţării, tipul de ajutor acordat - ajutor de stat exceptat în baza art. 54 din Regulamentul (UE) nr. [651/2014](https://idrept.ro/12039335.htm), cu modificările şi completările ulterioare, cuantumul maxim al ajutorului ce poate fi acordat conform prezentei scheme.  **(6)** Pentru a crea posibilitatea verificării ex ante a eligibilităţii potenţialilor beneficiari ai schemei, în conformitate cu prevederile art. 29 din Ordonanţa de urgenţă a Guvernului nr. 77/2014, Oficiul, în calitate de administrator al măsurii de ajutor de stat, are obligaţia încărcării în Registrul general al ajutoarelor de stat acordate în România (RegAS) a prezentei scheme, în termen de 10 zile lucrătoare de la data intrării în vigoare a acesteia, respectiv de la data modificării acesteia.  **(7)** Acordurile de finanțare se vor încărca în RegAS, de către administratorul schemei, în termen de 7 zile lucrătoare de la data semnării contractului de finanțare. Plățile realizate în cadrul acestor măsuri, se vor încărca în RegAS în termen de maxim 10 zile de la data efectuării lor. Obligațiile de recuperare a ajutoarelor ilegale sau utilizate abuziv și rambursările efective ale respectivelor obligații se încarcă în termen de 7 zile lucrătoare de la data instituirii obligației de recuperare, respectiv de la data rambursării.  **(18)** În vederea recuperării ajutorului de stat, Oficiul are obligația emiterii, în termen de 30 de zile lucrătoare, prin ordin, de norme metodologice proprii care vor fi transmise Consiliului Concurenței, spre informare, în termen de 5 zile lucrătoare de la adoptarea acestora.” |